CELEX: 62012TN0412
Language: ro
Date: 2012-09-17 00:00:00
Title: Cauza T-412/12: Acțiune introdusă la 17 septembrie 2012 — bpost/Comisia

10.11.2012   
            
            
               RO
            
            
               Jurnalul Oficial al Uniunii Europene
            
            
               C 343/20
            
         Acțiune introdusă la 17 septembrie 2012 — bpost/Comisia
   (Cauza T-412/12)
   2012/C 343/34
   Limba de procedură: engleza
   
      Părțile
   
   
      Reclamantă: bpost (Bruxelles, Belgia) (reprezentant: D. Geradin, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea articolelor 2, 5, 6 și 7 din Decizia Comisiei din 25 ianuarie 2012 privind măsura SA.14588 (C 20/09) pusă în aplicare de Belgia în favoarea De Post-La Poste (în prezent „bpost”), publicată în Jurnalul Oficial al Uniunii Europene la 29 iunie 2012 (JO L 170, p. 1);
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă patru motive.
   
               1.
            
            
               Primul motiv, întemeiat pe încălcarea articolului 106 alineatul (2) și a articolului 107 alineatele (1) și (3) TFUE, eroare vădită de apreciere și încălcarea principiului egalității de tratament, întrucât s-a concluzionat în mod incorect că rețeaua de distribuție menținută de bpost nu era un serviciu distinct de interes economic general („SIEG”), stabilindu-se astfel că compensarea primită de la statul belgian pentru rețeaua de distribuție constituia o supracompensare.
            
         
               2.
            
            
               Al doilea motiv, întemeiat pe încălcarea articolului 106 alineatul (2) și a articolului 107 alineatele (1) și (3) TFUE și pe o eroare vădită de apreciere, întrucât s-a concluzionat în mod eronat că costurile rețelei de distribuție, care sunt determinate de obligația de serviciu universal, nu ar trebui luate în considerare la calculul profitului din domeniul rezervat al serviciului universal care depășesc nivelul unui profit rezonabil.
            
         
               3.
            
            
               Al treilea motiv, întemeiat pe încălcarea articolului 106 alineatul (2) și a articolului 107 TFUE și pe încălcarea principiilor proporționalității și egalității de tratament, întrucât s-a concluzionat în mod greșit că costurile nete ale SIEG care nu reprezintă servicii poștale trebuie compensate cu întregul profit din domeniul rezervat al serviciului universal, în măsura în care acest profit depășește un nivel rezonabil.
            
         
               4.
            
            
               Al patrulea motiv, întemeiat pe încălcarea articolului 106 alineatul (2) și a articolului 107 TFUE și pe încălcarea principiului neretroactivității, pentru completa nereportare a subcompensărilor acumulate de bpost în anii 1992-2005 pentru a compensa pretinsa supracompensare din perioada 2006-2010.